Kollár, Boris, predseda NR SR (2020-09-02):
Ďakujem predsedníčke mandátového a imunitného výboru za podanie informácie. Otváram rozpravu o tomto bode programu. Pýtam sa, či sa chce niekto prihlásiť do rozpravy. Ak nie, vyhlasujem rozpravu za skončenú. Predsedníčka mandátového a imunitného výboru predniesla návrh uznesenia Národnej rady. Dávam o tomto návrhu uznesenia hlasovať. (Hlasovanie o návrhu uznesenia k informácii Mandátového a imunitného výboru Národnej rady Slovenskej republiky o uplatňovaní a zániku mandátu poslanca Národnej rady Slovenskej republiky .) Prosím, prezentujme sa a hlasujme. Moment, moment, moment. (Hlasovanie.) Prítomných 107 poslancov, za 100, proti žiadny, zdržali sa 3, nehlasovali 4. Konštatujem, že sme schválili uznesenie o uplatňovaní a zániku mandátu poslanca Národnej rady. Nasleduje druhý bod programu, ktorým je návrh na zmeny v zložení výborov Národnej rady Slovenskej republiky, overovateľov Národnej rady Slovenskej republiky a stálej delegácie Národnej rady Slovenskej republiky . Návrh máte rozdaný ako tlač 194. Otváram rozpravu o tomto bode programu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Ak nie, vyhlasujem rozpravu za skončenú. Teraz dávam hlasovať o prerokovanom návrhu na zmeny v zložení výborov, overovateľov a Stálej delegácie v Národnej rade. (Hlasovanie o návrhu uznesenia k návrhu na zmeny v zložení výborov Národnej rady Slovenskej republiky, overovateľov Národnej rady Slovenskej republiky a stálej delegácie Národnej rady Slovenskej republiky , tlač 194.) Prosím, prezentujme sa a hlasujme. (Hlasovanie.) Prítomných 109 poslancov, za 107, proti žiadny, zdržali sa, nezdržal sa nikto a nehlasovali 2. Konštatujem, že Národná rada schválila navrhnuté uznesenie. Vážené pani poslankyne, vážení páni poslanci, skôr ako budeme pokračovať v rokovaní o ďalších bodoch programu, chcem vás informovať, že vláda Slovenskej republiky doručila, ako som vám už spomínal, doručila Národnej rade návrh na skrátené legislatívne konanie o vládnom návrhu novely zákona č. 578/2004 Z. z. o poskytovateľoch zdravotnej starostlivosti, tlač 232, a vládny návrh zákona pod tlačou 233. Preto v mene štyroch poslaneckých klubov OĽANO, SME RODINA, SaS a ZA ĽUDÍ podávam návrh na zaradenie týchto nových bodov do programu 11. schôdze a navrhujem, aby sme návrh vlády prerokovali na záver schôdze a následne by sme hlasovali. Ak Národná rada rozhodne v skrátenom legislatívnom konaní, navrhujem, aby sme bezprostredne pristúpili k prvému čítaniu a po odhlasovaní by sme návrh prerokovali v druhom čítaní. Je všeobecný súhlas? (Súhlasná reakcia pléna.) Ďakujem pekne. Konštatujem, že sme zaradili tieto nové body do programu 11. schôdze a určili sme termíny ich prerokovania. Pristúpime k druhému čítaniu o zákone číslo, zákone 
z 15. júla 2020, ktorým sa mení a dopĺňa zákon č. 153/2001 Z. z. o prokuratúre v znení neskorších predpisov a ktorým sa menia a dopĺňajú niektoré zákony, vrátené, vrátenom prezidentkou Slovenskej republiky na opätovné prerokovanie Národnou radou Slovenskej republiky. Materiál má tlač 183. Spravodajcom z ústavnoprávneho výboru je pán poslanec Miloš Svrček, ktorého prosím, aby informoval Národnú radu o výsledku prerokovania vráteného zákona vo výbore. Pán poslanec, nech sa páči, máte slovo. (Rokovanie o zákone z 15. júla 2020, ktorým sa mení a dopĺňa zákon č. 153/2001 Z. z. o prokuratúre v znení neskorších predpisov a ktorým sa menia a dopĺňajú niektoré zákony, vrátenom prezidentkou Slovenskej republiky na opätovné prerokovanie Národnou radou Slovenskej republiky , tlač 183.)